Александър Пушкин
Дорида

Превод от руски: Петър Алипиев, —

chitanka.info

Дорида[0]

Обичам на Дорида аз косите златни,

лицето бледо и очите необятни.

Оставил снощи на гуляй дружина млада,

щастлив в обятията нейни пих наслада;

възторг се сменяше с възторг и, боже, как

угасваха желания, разпалваха се пак…

Топях се в страст; но сред неверни тъмноти

отново други ми се мяркаха черти,

с печал сърцето и душата пълни бяха

и чуждо име все устата ми мълвяха.

[0] Напечатано в „Невский зритель“, 1820 г., февруари. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.